Per Bangsund

Per Bangsund (født 4. juni 1950, død 1. november 2013
Per Bangsund er død fra Aftenposten) var en norsk forlagsmann, journalist, forfatter og politisk aktivist.

Bangsund var aktiv i ml-bevegelsen, og var alt i gymnas-tida med på å starte SUF-lag i hjembyen Tromsø.

På 1970-tallet arbeidet han i Oslo Sporveier, og var tillitsmann i Oslo Sporveibetjenings Forening.Tron Øgrims «mappe» hos overvåkningpolitiet, dokument 47/4. Arbark. I 1978 begynte han som journalist i Klassekampen.Alf Skjeseth: «Multitalent på spesialoppdrag», nekrolog i Klassekampen 8. november 2013. Der var han sentral i arbeidet med å avdekke og avsløre høyreekstreme, voldelige miljøer i Norge. Det var Bangsund som sto for kontakten mellom AKP(m-l) og politiet da partiet bidro til å avsløre gjerningsmannen bak bombeattentatet mot Faglig 1. maifronts tog i Oslo i 1979.

Først på 1980-tallet hadde Bangsund gode kontakter med Overvåkingspolitiet, da han sammen med kjente pressefolk som Geir Imset og Alf R. Jacobsen jobbet med «gravejournalistikk» i Klassekampen.Alf Skjeseth: Sykle på vatnet. Historia om Klassekampen, side 87. Samlaget (2011) ISBN 978-82-521-7538-7

Etter tiden i Klassekampen begynte Bangsund i Dagbladet, før han forlot journalistikken til fordel for forleggervirksomhet. Han arbeidet først i Tiden, før han gikk over til Kagge Forlag der han ble forlagsredaktør. Senere ble han sjefredaktør i forlaget Vigmostad & Bjørke.

 Bibliografi 
 Arvtakerne – nazisme i Norge etter krigen, Pax (1984) 
 Bare trøkk på... fem emner fra hundre års aktivitet (1894–1994). Om Oslo Sporveiers Arbeiderforening. Bidrag sammen med Hans Andreas Fristad, Mona Jakobsen og Øistein Hølleland. Redaktør: Paal Iversen (1994)

 Referanser 

Kategori:Journalister i Klassekampen
Kategori:Norske forleggere
Kategori:AKP-politikere